Mohammed Atta

For den afghanske krigsherren ved samme navn, se Mohammed Atta (afghansk krigsherre)

Mohammed Atta (egentlig Muhammad ‘Attā as-Sayyid, ; 1968–2001) var en islamistisk terrorist. Atta ledet terrorangrepet 11. september 2001 i New York, der nesten  sivile ble drept.  

 Liv og virke 
 Bakgrunn
Han var sønn av en advokat, vokste opp i Kairo og studerte arkitektur. Deretter reiste han til Tyskland og studerte byplanlegging fra 1993 til 1999 ved Technische Universität Hamburg-Harburg. 

 Terroraksjonen 
I Hamburg besøkte Atta ofte al-Quds-moskeen, der han ble kjent med Marwan al-Shehhi, Ramzi bin al-Shibh og Ziad Jarrah. Disse fire utgjorde den såkalte «Hamburg-cellen». I årene 1999 og 2000 reiste han flere ganger til Afghanistan der han møtte Osama Bin Laden og andre al-Qaida-ledere. Atta og de andre medlemmene i Hamburg-cellen ble rekruttert av Bin Laden til å utføre angrep på Amerika. Atta returnerte til Hamburg i februar 2000 og begynte å planlegge å ta flytrening i USA. 

Atta og Marwan al-Shehhi ankom USA i juni 2000. Begge endte opp i Venice i Florida på flyskolen Huffman Aviation der de tok flytimer. I begynnelsen av mai 2000, bidro Atta til å få flere kaprere inn i USA. I juli 2001 reiste han til Spania for å møte bin al-Shibh for å planlegge de siste detaljene før angrepet på USA. I løpet av august 2001 var Atta på flere flyturer for å observere og planlegge i detalj hvordan angrepet skulle utføres.

I begynnelsen av september 2001 reiste Atta til Prince George's County, Maryland, der Hani Hanjour befant seg. Atta reiste senere til Boston. Den 10. september kjørte Atta og Abdulaziz al-Omari sin leide Nissan Altima til et Comfort Inn-hotell i South Portland, der de oppholdt seg på rom 233 natt til 11. september. I Portland ble de observert ved en minibank og ved en lokal Wal-mart-butikk, der de kjøpte to tapetkniver. De ble også observert ved Pizza Hut, der Mohammed Atta skal ha spist dagen før angrepet.

Om morgenen den 11. september klokken 6 fløy Atta og Abdulaziz al-Omari tilbake til Boston med Colgan Air. Billettene var blitt kjøpt av Mohammed Atta to uker tidligere med et VISA-kort. Klokken 6:45 skal Atta ha hatt en fem minutters telefonsamtale med Marwan al-Shehhi for å bekrefte at angrepet var klart til å gjennomføres. I Boston tok Atta og hans team seg igjennom sikkerhetskontrollen og gikk ombord American Airlines Flight 11 til Los Angeles.

Flyet forlot Boston klokken 07:59. Ombord hadde flyet 81 passasjerer og  liter flybensin. Rett før flyvertene gjorde seg klare til kabinservering, reiste brødrene Wail og Waleed Alsheri seg fra sine førsteklassesseter. De gikk opp til en flyvertene som de stakk med kniv. Deretter reiste Atta seg fra sete 8D og gikk fram mot cockpiten. En passasjer som satt på raden bak Atta prøvde å stanse ham, men ble knivstukket, mest sannsynlig av Satam Alsuqami. De fem kaprerne tok seg inn i cockpiten og overmannet mannskapet som besto av Tom McGuinness og kaptein John Ogonowski. Klokken 08:46 lokal tid styrte Atta sin Boeing 767 inn i nordsiden av det nordre tårnet av verdens handelsenter (World Trade Center) i New York. Tårnet kollapset 102 minutter senere, klokken 10:28.

 Referanser 

Kategori:Personer fra Nord-Afrika involvert i terroraktivitet
Kategori:Personer fra guvernementet Kafr el-Sheikh
Kategori:Personer tilknyttet Al-Qaida
Kategori:Personer som led en voldelig død
Kategori:Kaprere
Kategori:Selvmordsbombing
Kategori:Personer fra Kairo